www.DELFI.ee
USA Missouri osariigis tungis eile ühte kirikusse relvastatud mees, kes avas seal tule ning tappis kolm ja vigastas vähemalt viit inimest.
„Ta tormas keset jumalateenistust sisse ning hakkas tulistama,” ütles Neosho linna avaliku info ametnik Desiree Bridges.
Surma said abipastor ja kaks jumalateenistusel osalenud inimest, ütles politseiülem Dave McCracken CNN-ile.
Vigastatud toimetati haiglasse. Videopildil võis näha, et vähemalt üks vigastatu kanti ära kanderaamil. McCrackeni sõnul vajas üks haavatutest operatsiooni.
Ründaja oli jumalateenistusel viibijate, sealhulgas ka mõne ohvri sugulane.
USA. Rünnak kirikus: kolm surnut, viis vigastatut DELFI